شەفەق
نیوز/ سەرچەوەیگ ئەمنی، ئمڕوو چوارشەممە، دیاری ووردەکاریەیل پەلامارەگەی داعش لە
بان مەخفەریگ ئەمنی لە ناوچەی عەرعەر سنووری وە گەرد سعودیە کرد، ک بویە هووکار
بەندیکردن ئەفسەرەیل گەورەیگ لە فەرماندەی پاسەوان سنوور.
سەرچەوەگە
ئەرا ئاژانس شەفەق نیوز وت: رووداوەگە لە ساعەت ١٢ی شەو دووشەممەی گوزەیشتە بوی،
وتیش؛ فەرماندەی پاسەوانەیل سنوور ناوچەگە لە وەخت رووداوەگە لەورا نەوی، و خەوەر
لە رووداوەگە نەیاشت و خەوەردار فەرماندەیی نەکرد.
وتیش؛
هەنای ریخریاگ داعش پەلامار خاڵەگە دا، هێزەگە خاڵەگە چووڵ کردن و سوار ماشینەیل
خوەیان بوین و لەو شوینە واین، و خاڵەگە بریا و دەسنریا بان چەکەیل.
سەرچەوەگە
وتیش؛ ئەرا دوویەم رووژ فەرماندەیل وە رووداوەگە زانستن، و خەوەردار هێزیگ کردن تا
بڕەسنە خاڵەگە، و ریەگە پڕ لە بومب دانریاگ بوی، و دیاری کرد ک لەمەوقەی رەدبوین
هێزەگە، بومبیگ تەقیەو و بویە هووکار زەخمداربوین ئەفسەریگ وه  پلەی نەقیب و دوو ئەندام تر وەگەردی.
